toki Mosijo (lon toki Mosijo: magyar nyelv) li toki. jan li toki kepeken ona lon ma Mosijo lon anpa pi ma Lowenki lon ma Lominija (lon ma Tansiwanija) tan ni: tenpo pini la ma Lowenki en ma Lomanija li lon ma Mosijo. taso jan li toki kepeken ona lon ma Sakapesija (lon ma Ukawina), lon ma Popotena (lon ma Sopisi), lon poka pimeja pi ma Lowasi, lon Pekemuje (lon ma Lowensina) lon kama suno pi ma Esalasi tan sama. kulupu lili pi toki Mosijo li lon ma Mewika lon ma Kanata lon ma Iwisi. toki Mosijo li lon kulupu toki Sumi-Ukuli.
jan li sitelen e toki Seki kepeken nasin sitelen Lasina, taso tenpo pini en lon la, ona li kepeken e nasin sitelen lovasija (rovásírás). AEI pi toki Mosijo li jo e nimi lili mute.
toki pi sama nanpa wan tawa toki mosijo li toki Mansi. toki pi sama nanpa tu tawa ona li toki Ansi. jan li toki e toki ni tan tenpo sike weka 3000.
Tenpo pini la, jan sona li utala tan ni: ona sona ala e ni: toki mosijo li tan kulupu toki seme, en ona sona e sona nasa ni: toki Mosijo li lon kulupu toki Tuki.
Taso tenpo 1700 la, ona li kama sona e ni: toki Mosijo li lon kulupu toki Sumi-Ukuli, en ala kulupu toki Tuki.
tenpo ante la, jan pi kepeken e toki Mosijo li kepeken e kalama ni, kin: /x/ (sama lon nimi " Bach "), /ä/ (lon nasin toki Paloso)
lon ma Paka (lon ma Lominija) la, nasin toki Sanko (lon toki Mosijo: Csángó) li lon. nasin toki Sanko li jo e nimi sin ala mute tan ni: ma Paka li poka ala e ma Mosijo. tan tan ni, jan mute lili li sona e ni: toki Mosijo la, toki Sanko li ante.